"Razvodnjena" Sarkozijeva ideja o Uniji Mediterana
Francuski predsjednik Nicolas Sarkozy u srpnju namjerava objaviti svoju inicijativu o Uniji Mediterana, koja bi objedinjavala europske 
Kada je prvotno ideja objavljena – za predsjedničke kampanje Nicolasa Sarkozyja prošle godine – ova je unija predstavljala ekonomsko, političko i kulturno partnerstvo zemalja Sredozemlja. UMed – kako je ideja skraćeno bila nazvana – odmah je zadobio i protivnike. Njemačka je kritizirala Pariz zbog isključivanja sjeverne Europe iz jednog takvog projekta. Drugi su pak smatrali da Francuska 'zaobilazi' Europsku uniju te pokušava ostvariti vlastite ekonomske interese mimo njezina okvira. Treći su pak Uniju Sredozemlja smatrali nepotrebni dupliciranjem struktura koje već postoje u Europskoj Uniji. Edouard Bustin stručnjak za Francusku koji predaje na Sveučilištu Boston kaže da su mnogi Europljani bili vrlo sumnjičavi. No, francuski je utjecaj u bivšim kolonijama, pogotovo u Sjevernoj Africi, posljednjih godina oslabio. U Maroku, Alžiru i Tunisu danas su vrlo aktivni poslovni ljudi iz Sjedinjenih Država, Kine i Japana, koji su pogotovo zainteresirani za energetske resurse tih zemalja. Također je razvijena suradnja na sigurnosnom planu. Azzedine Layachi, stručnjak za Afriku koji predaje na Sveučilištu St. John's kaže da Unija Mediterana – onako kako je zamišljena – već ima značajnu konkurenciju. Ako želi da Unija Mediterana postane stvarnost, Pariz zemljama Sjeverne Afrike i Srednjeg istoka mora pokazati da im nude nešto što drugi ne mogu ponuditi. Turskoj se ideja pogotovo ne sviđa. Neki analitičari tvrde da je Unija Mediterana izmišljena kako bi se spriječilo da Turska postane članica Europske unije. Edouard Bustin kaže: Soner Cagaptay s washingtonskog Instituta za srednjeistočnu politiku slaže se s ovim gledištem. No, on dodaje da Unija za Mediteran ima i druge ambicije, osim da posluži kao alternativa europskim ambicijama Turske. Soner Cagaptay kaže da je ilegalno useljavanje velik problem za Pariz, jer je arapska zajednica u Francuskoj prilično neasimilirana u francusko društvo. Ova asocijacija predviđa suradnju na ekonomskom planu – što lokalnim ekonomijama vrlo treba, kaže Azzedine Layachi. Analitičari se slažu da je prvotna Sarkozyjeva ideja o Uniji Mediterana sada razvodnjena. Time što je projekt otvoren većem broju europskih, afričkih i srednjeistočnih država, razlike između zemalja postale su veće i nepremostivije – kaže Soner Cagaptay.